SET รีบาวด์ 11 จุด ฟากโบรกฯแนะจับตาผลประชุม “เฟด” – สถานการณ์ศก.โลกหลังคลาย Lockdown
SET รีบาวด์ 11 จุด ฟากโบรกฯแนะจับตาผลประชุม "เฟด" - สถานการณ์ศก.โลกหลังคลาย Lockdown
10 มิ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.03 น. อยู่ที่ 1,419.55 จุด บวก 11.18 จุด หรือ 0.79% สูงสุดที่ 1,419.76 จุด ต่ำสุดที่ 1,416.60 จุด มูลค่าการซื้อขาย 5.7 พันล้านบาท
ด้าน บล.ฟินันเซีย ไซรัส ประเมินแนวโน้มตลาดวันนี้ คาดว่า SET Index จะแกว่งตัว Sideways บริเวณ 1,400-1,420 จุดหลังจากปรับตัวลงแรงวานนี้ โดยปัจจัยสำคัญที่ต้องติดตามคืนนี้คือการประชุม FED ซึ่งคาดว่ายังคงนโยบายการเงินเช่นเดิม แต่ที่ต้องจับตาคือมุมมองต่อเศรษฐกิจและ Dot Plot ดัชนีมีแนวโน้มพักฐานระยะสั้นโดยเฉพาะแรงขายจากฝั่งสถาบันในประเทศหลังจากปรับตัวขึ้นช่วง 2-3 เดือนที่ผ่านมาราว 40% รับประเด็น Reopen Economy ไปมาก ทำให้ Valuation ค่อนข้างตึงตัวโดยมี PER 2564 อยู่ที่ราว 17 เท่า
ขณะที่ บล.กรุงศรี จำกัด (มหาชน) แนวโน้มตลาดหุ้นวันนี้มีมุมมองเป็นกลาง-ลบคาด SET อ่อนตัวทดสอบ 1,395 – 1,400 จุดก่อนจะสลับรีบาวด์ เนื่องจากขาดปัจจัยใหม่กระตุ้นการลงทุน อีกทั้งคาดว่านักลงทุนจะชะลอการซื้อ/ขายเพื่อติดตามการประชุม FOMC ซึ่งคาดว่าจะคงอัตราดอกเบี้ย 0-0.25% และคงการใช้ QE แบบไม่จำกัดวงเงินต่อไป แต่ต้องจับตาคำแถลง FED เกี่ยวกับสัญญาณการฟื้นตัวทางเศรษฐกิจของสหรัฐหลังมีการผ่อนคลาย Lockdown ว่าจะฟื้นตัวอย่างที่นักลงทุนคาดหวังไว้หรือไม่
 